ΓΡΑΠΤΗ ΕΡΩΤΗΣΗ E-3633/02

υποβολή: Miquel Mayol i Raynal (Verts/ALE) προς το Συμβούλιο

(17 Δεκεμβρίου 2002)

Θέμα: Συμφωνία σύνδεσης ΕΕ-Χιλής και σεβασμός των δικαιωμάτων του λαού των μαπούτσε

Στις 18 Νοεμβρίουπεγράφη συμφωνία σύνδεσης μεταξύ της ΕΕ και της Χιλής. Η συμφωνία περιλαμβάνει ρήτρα σχετικά με το σεβασμό των δικαιωμάτων του ανθρώπου. Το κεφάλαιο το αφιερωμένο στον πολιτικό διάλογο διαβεβαιώνει, στο δεύτερο σημείο, ότι Ο κύριος στόχος του πολιτικού διαλόγου () συνίσταται στην προώθηση, τη διάδοση, την περαιτέρω ανάπτυξη και την κοινή προστασία των δημοκρατικών αξιών, όπως της προστασίας των ανθρωπίνων δικαιωμάτων .

Η Χιλή είναι η μόνη χώρα της Λατινικής Αμερικής που δεν δέχεται την ύπαρξη ιθαγενών λαών. Ο σεβασμός και η προστασία των δικαιωμάτων τους, ειδικότερα των δικαιωμάτων του λαού μαπούτσε, κάθε άλλο παρά πραγματικότητα αποτελούν. Επιπλέον, η κυβέρνηση της Χιλής αρνείται να κυρώσει τη Συμφωνία 169 περί ιθαγενών και φυλετικών κοινοτήτων της Διεθνούς Οργάνωσης Εργασίας (1989). Ακόμη, διαπιστώνεται πλήθος πράξεων αυθαίρετης βίας εκ μέρους της αστυνομίας εις βάρος των κοινοτήτων μαπούτσε, πράξεις οι οποίες συχνά μένουν ατιμώρητες.

Στη Συμφωνίαπάρχει διαβεβαίωση ότι μια από τις αρχές στις οποίες στηρίζεται είναι αυτή της αειφόρου ανάπτυξης. Όμως, το έδαφος του λαού μαπούτσεφίσταται μια τυφλή εκμετάλλευση των φυσικών πόρων. Επίσης,φίσταται πλήθος περιβαλλοντικών συγκρούσεων: η καταστροφή του δάσους σε μεγάλο τμήμα των εδαφών μαπούτσε ή η κατασκευή φραγμάτων στη ζώνη πεχουέντσε του Alto Bio-bio. Το σχέδιο τουδροηλεκτρικού εργοστασίου Ralco απειλεί να πνίξει 3 500 εκτάρια πατρογονικής γης, παραβιάζει τους νόμους των αυτοχθόνων και συνεπάγεται τη μετακίνηση, μερικές φορές παρά τη θέλησή τους, πολλών οικογενειών μαπούτσε-πεχουέντσε.

Το Συμβούλιο:

- γνωρίζει την κατάσταση του λαού μαπούτσε, καθώς και την πιθανή παραβίαση των δικαιωμάτων τους και του εδάφους τους από το κράτος της Χιλής·

- σκοπεύει να συμπεριλάβει ενδεχομένως στην ατζέντα του πολιτικού διαλόγου, όταν θα τεθεί σε ισχύ η Συμφωνία, την πολιτική και κοινωνική κατάσταση των κοινοτήτων μαπούτσε, προκειμένου η κυβέρνηση της Χιλής να αλλάξει την πολιτική που ακολουθεί έναντι των αυτοχθόνων λαών·

- θα συμπεριλάβει αντιπροσώπους μαπούτσε στον πολιτικό διάλογο που προβλέπεται από τη Συμφωνία Σύνδεσης·

Απάντηση

(5 και 6 Μαΐου 2003)

1. Η Ευρωπαϊκή Ένωση γνωρίζει την προβληματική σχετικά με τονδροηλεκτρικό σταθμό Ralco και παρακολουθεί τις εξελίξεις εκ του σύνεγγυς.

2. Η Συμφωνία Σύνδεσης ΕΕ-Χιλήςπεγράφη στις 18 Νοεμβρίου. Σύμφωνα με την παράγραφο 3 του άρθρου 198, ορισμένες διατάξεις της δύνανται να εφαρμοσθούν προσωρινά από την πρώτη ημέρα του μήνα που ακολουθεί την ημερομηνία κατά την οποία η Χιλή και η ΕΕ θα ενημερωθούν αμοιβαία για την ολοκλήρωση των διαδικασιών που απαιτούνται για το σκοπό αυτό. Ωστόσο, τα άρθρα 12 έως 15 που αφορούν τον πολιτικό διάλογο θα τεθούν σε ισχύ μόνον μετά την ολοκλήρωση των διαδικασιών επικύρωσης από αμφότερα τα μέρη.

Το Συμβούλιο δεν αναμένει την έναρξη ισχύος της Συμφωνίας Σύνδεσης προκειμένου να συζητήσει με τη Χιλή πολιτικά ζητήματα και ιδίως θέματα που αφορούν την παραβίαση των ανθρώπινων δικαιωμάτων. Το Συμβούλιο της ΕΕ- βάσει τηςφιστάμενης Κοινής Δήλωσης για τον πολιτικό διάλογο που προσαρτάται στη

Συμφωνία-Πλαίσιο Συνεργασίας ΕΕ-Χιλής του 1996- διεξάγει τακτικά συναντήσεις πολιτικού διαλόγου σε διάφορα επίπεδα με τις χιλιανές αρχές. Εάν κριθεί αναγκαίο, δεν θα διστάσει να συζητήσει με αυτές οιοδήποτε θέμα αφορά σοβαρές παραβιάσεις των ανθρώπινων δικαιωμάτων γενικά ή οιαδήποτε ειδική περίπτωση παραβίασης των δικαιωμάτων των αυτοχθόνων πληθυσμών.

3. Ούτε η προαναφερόμενη Κοινή Δήλωση που προσαρτάται στη Συμφωνία-Πλαίσιο Συνεργασίας ΕΕ-Χιλής του 1996 ούτε οι διατάξεις της Συμφωνίας Σύνδεσης ΕΕ-Χιλής που αφορούν τον πολιτικό διάλογο προβλέπουν ρητά τη συμμετοχή εκπροσώπων της κοινωνίας των πολιτών στον πολιτικό διάλογο ΕΕ-Χιλής. Σύμφωνα με τους ισχύοντες κανόνες, ο πολιτικός διάλογος ΕΕ-Χιλής θεσμοθετήθηκε μεταξύ των δύο μερών στο επίπεδο του Προέδρου της Χιλής και των ανώτατων αρχών της ΕΕ, μεταξύ Υπουργών Εξωτερικών ή άλλων Υπουργών και ανώτατωνπαλλήλων αμφότερων των μερών. Εντούτοις, εναπόκειται σε έκαστο μέρος να αποφασίζει για τη σύνθεση της αντιπροσωπίας του, η οποία δύναται να περιλαμβάνει, εφόσον απαιτείται, εκπροσώπους της κοινωνίας των πολιτών.

Υπενθυμίζεται επίσης ότι το άρθρο 11 της Συμφωνίας Σύνδεσης προβλέπει για τα μέρη τη δυνατότητα να ενθαρρύνουν τη διεξαγωγή τακτικών συναντήσεων μεταξύ εκπροσώπων της κοινωνίας των πολιτών της Χιλής και της ΕΕ, συμπεριλαμβανομένων της ακαδημαϊκής κοινότητας, των κοινωνικών και οικονομικών εταίρων και των ΜΚΟ, όπου μπορούν να εξετάζονται θέματα όπως αυτό το οποίο έθιξε ο αξιότιμος κύριος βουλευτής.

Κατά τη σύνοδο της 11ης Νοεμβρίου 2002, το Συμβούλιοπενθύμισε την ισχυρή του προσήλωση στο Ψήφισμα της 30ής Νοεμβρίου 1998 για τους αυτόχθονες πληθυσμούς στα πλαίσια της αναπτυξιακής συνεργασίας της Κοινότητας και των κρατών μελών. Κατά την ίδια σύνοδο, το Συμβούλιο θεώρησε ότι τα θέματα των αυτοχθόνων πληθυσμών μπορούν να ενταχθούν στον πολιτικό διάλογο με τις χώρες εταίρους και ότι οι χώρες εταίροι μπορούν να ενθαρρυνθούν ώστε να προωθήσουν το διάλογο και τη συνεργασία μεταξύ πολιτισμών.